
Quicunque  tempore  novissimo  in  subtiliore  retinae  oculi  et  hominis  et  vertebratorum 
cognitione  perquirenda  Studium  collocaverunt,  eorum  nulli  melius  rem  successisse  constat  quam 
Henri  co  Muellero,  ut,  qui  post  eum  eidem  rei  operam  daturus  sit,  fieri  non  possit 
quin  ad  ea  recurrat,  quae  clari  illius  anatomi  Herbip  olitani  studio,  per  annos  sine  interpella- 
tione  et  defatigatione  exercitato,  de  contorta  retinae  constructione  explorata  et  pro  funda- 
mento  sunt  constituta. 

Illud  quidem  omnibus  est  quaestionibus  histiologicis  proprium,  ut,  quo  perfeetionis 
et  absolutionis  mathematicorum  vel  physicorum  res  adduci  posse  videmus,  eo  non  faci'e 
perveniant.  Neque  enim  microscopa,  quibus  nos  utimur,  eius  sunt  acuminis  ,  quod  ad  sin- 
gulas  quasque  structurae  subtilioris  partes  cognoseendas  est  necessarium,  et,  in  quibus 
experimentum  perquirendi  perlicitur,  organismi  animales  et  vegetabiles  talis  sunt  structurae 
complicationis ,  tarn  perplexi  elementorum  orditiis,  ut,  etiam  aucta  explorandi  diligentia  ac 
plurimi  temporis  sumtu  facto,  prospicere  iam  possis,  quantum  sis  abfuturus  ab  ea  rei  intel- 
ligentia,  quae  omni  ex  parte  volunlati  satisfaciat. 

Neque  aliter  in  cognoscenda  tunica  oculi  nervea.  Cuius  quaestionis  etsi  pro  priori 
tempore  longe  amplius  factum  est  emolumentum,  tarnen  qualis  sit  vis  singulorum  elementorum 
et  quo  pacto  sint  inter  se  connexa,  perfecta  illa  cognitione  caremus,  qua  summa  quaeque 
perscrutandi  libido  compleatur. 

Composita  est  retina  e  partibus  elementariis  admodum  variae  formae.  Quae  utrum 
universae  naturae  sint  nervosae  i.  e.  utrum  universae  habeant  rectam  coniunctionem  cum 
fibris  nervi  optici,  an  ex  parte  aliam  vim  habeant  tum  fuit  tum  adhuc  res  est  multi  dis- 
criminis.  Aliquamdiu  de  bacillis  in  superficie  retinae  externa  sitis  longa  erat  disceptatio. 
Quae  cum  Treviranus,  qui  ea  detexit ,  pro  extremis  nervorum  fibris  haberet,  quam 
sententiam  He  nie  potissimum  propagavit,  aptis  argumentis  demonstrans  chemicum  esse  con- 
sensum  inter  substantiam  bacillorum  et  inter  fibras  medulla  nervea  circumdatas :  Bruecke 
non  sine  multo  ingenio  eam  de  re  sententiam  pronunciavit,  ut  bacillä  tantum  abesse  ut  cum 
nervorum  fibris  sese  coniungerent ,  ut  potius  apparatum  catoptricum  in  oculo  efficerent,  et 

ita  per  circuitum  modo  percipiendo  ea   esse  lumini  constitueret.    Nihilominus  hac  abjecta 

nostra  aetate  ad  priorem  veteremque  opinionem  reverterunt  viri  docti  adducti  et  inventis  ab 
Henr.  Muellero  fibris  radialibus  et  variis  observationibus  physiologicis.  Eandem  argu- 
mentis  novissimo  tempore  factis  anatomicis  esse  stabilitam,  multi  arbitrantur.  Ego  contra 
contenderim  ipsis  figuris  a  Koellikero  identidem  (poslremo  in  editione  tertia  libri  sui 
„Gewebelehre"  inscripto  p.  630)  datis  ad  demonstrandam  conjunctionem  bacillorum  et  cono- 
rum  cum  fibris  radialibus  membrana  limitante  definientibus,  potius  refelli  quam  demonstrari, 
si  quis  nervosa  dicat  bacilla  et  con&f- 

Etenim  detectae  fibrae  radiales  retinae  novum  eius  elementum  docuerunt,  quod  ner- 
vosae  sit  naturae  necne  in  discrimen  potest  vocari.  Nam  tum  tenues  fibrae ,  a  bacillis 
introrsus  decurrentes,  ob  nimiam  imbecillitatem  atque  tenuitatem  magnam  produnt  similitu- 
dinem  cum  fibris  tenuissimis  strati  nervi  optici,  tum  caudae  internae  fibrarum  radialium  et 
imprimis  triangulae  earum  aut  in  fibras  dissolutae  terminationes,  in  membrana  limitante  ortae, 
ita  sunt  comparatae,  ut  ipsi  Koellikero  non  iam  fieri  posse  videatur,  ut  quasmodo  nomi- 
navimus  pro  iisdem  ac  nervorum  fibrae  habeantur1).  Omnibus  igitur  rebus  eo  deducentibus 
sententiae,  ut  per  bacillorum  Stratum  retinam  percipere  statuamus,  ita  ut  eius  elementa 
sint  extremitates  nervorum  —  qua  re  probata  übras  ab  iis  proficiscentes  oportet  esse  nervorum 
fibras  —  tarnen  haec  sententia  ,  si  quidem  istae  fibrae  cum  fibris  radialibus  in  membrana 
limitante  terminantibus  sunt  coniunctae  ,  vix  aliter  potest  obtineri,  quam  ut  Schema 
Koellikerianum2)  advocemus,  quo  facto,  ut  inepte  mihi  videtur,  statuitur  fieri  posse,  ut 
eadem  fibra  alio  loco  habeat  vim  nervi,  alio  autem  vim  fibrae  indifferentis,  velut  eius  quae 
pertinet  ad  telam  coniunctivam. 

Multo  igitur  magis  sibi  constare  putandi  sunt  nonnulli  viri  docti  cum  dicant ,  ob 
coniunctionem  quae  est  fibris  radialibus  cum  membrana  limitante  (quae  ipsa  ne  ad  telam 
coniunctivam  pertineat  non  est  dubitandum),  illas  ipsas  per  totum  earum  curriculum,  simul- 
que  bacilla  conosque  secundum  Koellikeri  sententiam  iis  annexa,  nec  minus  grana  strati 
granulosi  interni  et  externi,  haec  omnia  pertinere  ad  naturam  telae  coniunctivae.  Hanc  autem 
sententiam  secutus  est  Remakius,  cum  maiore  rei  consequentia  etiam  tum  Bidderus  et 
quos  ille  discipulos  habuit  Blessigius  Lehman nusquc:  qua  probata  partium  ad  retinam 
pertinentium  nulla  relinquitur  nervosa  nisi  fibrae  nervi  optici  et  cellulae  gangliosae. 

Quid?  quod  Henr.  ipse  Muellerus,  cui  fibrarum  radialium  detectionem  debemus, 
non  aliam  rei  explorandae  rationem  invenisse  videtur  ,  quam  ut  fieri  posse  existimaret ,  ut 
quae  fibra  in  membrana  limitante  fulciendi  tanlum  caussa  adesset,  eiusdem  pars  extrema 


1)  Handbuch  der  Gewebelehre  ed.  tertia.  1859  p.  641. 

2)  I.  <•.  p.  639  Bg.  338. 


coniuncta  esset  cum  elementis  nervosis1).  Verumtamen  cum  quam  directum  Koellikerus 
existere  coniunctionem  inter  bacilla  fibrasque  in  limitante  terminantes  demonstraverit ,  non 
ita  exploratam  H.  M  u  e  1 1  e  r  u  s  iudicet2),  fieri  potest  ut  duo  sint  genera  fibrarum  radialium, 
alterum  ad  nervös  alterum  ad  telam  coniunctivam  pertinens.  Quam  sententiam  ab  H.  Muellero 
adumbratam  unice  esse  veram  experimenta  a  me  ipso  facta  iam  ante  longius  tempus  mihi 
persuaserunt,  quo  ipso  tempore  in  dissertatione  de  terminatione  nervi  olfactorii  conscripta  accu- 
ratius  ego  definivi,  quid  interesset  inter  fibras  radiales  retinae  nervosas  et  inter  eas  quae  ad 
telam  pertinent  coniunctivam3).  Idem  hac  de  re  nostra  alii  quoque  senserunt,  veluti  Ley~ 
digius4).  Koellikerus  autem,  cuius  hac  in  re  diiudicanda  auctoritas  non  minimi  est 
momenti,  utpote  qui  experimentorum  partem  una  cumllenr.  Muellero  susceperit,  senten- 
tiam prius  de  natura  fibrarum  radialium  retinae  proposilam  sine  ulla  eius  permutatione 
conservavit.  Quamquam  ne  ipse  quidem  infitiatur,  multas  res  esse,  quae  partem  librarum 
radialium  indifferentis ,  non  nervosae  esse  naturae  probent;  verum  cohaerentia  earum,  pro 
re  explorata  ab  eo  habita,  cum  bacillis  et  conis  —  sine  dubio  nervosis  —  impedimento  est, 
ne  totius  rei  certum  quoddam  iudicium  ab  eo  proferatur  '). 

Atque  ego  persuasum  habeo,  qui  acriter  rem  observaverit,  moleste  eum  laturum  esse 
cum  videbit,  rem  tanti  momenti,  quanti  est  de  qua  agimus,  cuiusque  accurata  cognitio 
physiologiae  sensus,  qualis  sit  visus,  non  paullum  profutura  sit,  adhuc  versari  in  eo  dubio 
eaque  obscuritate.  Itaque  operae  ego  pretium  me  facturam  esse  spero,  si  fusius  rem  tractare 
conabor :  qua  in  re  primum  id  videndum  est,  ut  de  proprietatibus  variarum  retinae  fibrarum 
quam  accuratissime  discernatur,  ne  dubitatio  esse  possit ,  quae  sint  quaeque  non  sint 
nervosae.  Deinde  quaestio  est  instituenda  harum  librarum  qualis  sit  cohaerentia  cum  cel- 
lulis  et  potissimum  cum  elementis  strati  bacillosi,  ut  appareat  quid  ad  nervosam  pertineat 
naturam  quid  non.  —  Quodsi  pro  huius  scriptionis  occasione  et  angustiis  non  conlinget,  ut 
res  tantae  dif'ficultatis  ad  fmem  iustum  perducatur ,  nonnulla  tarnen  nec  ea  sine  aliquo 
momento  me  proditurum  spero ,  quae  toti  quaestioni  solvendae  non  obfutura  esse  videntur. 

Primo  igitur  capite  disputabimus  de  libris  strati  optici  retinae,  quarum  ne  sit  nervosa 
natura  non  iam  dubitari  potest,  sed  quarum  de  structura  non  eadem  est  omnium  sententia, 
capite  altero  de  fibris  Muellerianis  et  de  fibris  telae  coniunctivae;  postremo  iibras  nervosas 
quae  sunt  in  externis  retinae  stratis  persequendas  mihi  sumam. 

1)  Zeitschrift  für  wiss.  Zoologie  Tom.  8.  p-  73.  seq. 

■>)  1.  e.  p.  75. 

3)  Monatsberichte  der  k.  Akademie  der  Wissensch,  zu  Berlin  1856-  p.  511. 

4)  Handbuch  der  Gewebelehre  1858  p.  225. 

5)  Handbuch  der  Gewebelehre  p.  G40  Anm. 

Cap.  I.    De  strato  nervi  optici  retinae. 

Excepto  solo  Petromyzonte  inter  pisces,  cuius  nervi  prorsus  carent  vagina  medullari, 
animalia  vertebrata  omnia  ,  quantum  quidem  notum  sit ,  in  trunco  nervi  optici  usque  dum 
transit  ille  in  retinam  fibras  habent  medulla  nervea  circumdatas.  In  ipsa  autem  retina,  cuius 
internam  superficiem  crasso  nervosaruni  fibrarum  Strato  exstructam  esse  notum  est,  vaginam 
medullärem  illae  perdunt,  apud  quaedam  animalia  vel  ante  papillam  nervi  optici,  apud  alia 
paullo  post  illam,  adeo  ut  fiant  fibrae  pellucidae,  luce  incidente  non  iam  albae  apparentes, 
pallentes  pellucidaeque,  magnam  partem  tenuitatis  fere  indeterminabili. 

Fibrae  nervi  optici  differunt  ab  aliis  fibris  nervosis  periphericis  et  quod  multa  sunt 
tenuitate  parumque  resistunt  et  viribus  externis  et  adductis  chemice  reagentibus.  Qua  in  re 
similes  sunt  übris  substantiae  medullaris  cerebri  et  medullae  spinalis.  Quae  quomodo  diver- 
sae  sint  a  fibris  nervorum  periphericorum  non  obscurum  esse  constat.  —  Fibrae  nervorum 
periphericorum  cur  fortius  resistant,  minus  autem  fibrae  organorum  centralium,  huius  rei 
causa  iure  mihi  videtur  posita  esse  in  vagina  exteriore  („vagina  Schwanniana"),  quam  ex 
analogia  sarcolemmatis,  in  sequenti  disputatione  „Neurolemma"  nuncupare  placet.  Vaginam 
medullärem  et  cylindrum  axis  utraeque  habent  pari  modo,  fibrarum  nervearum  diversum 
autem  est  neurolemma.  Cuiusmodi  vero  sit  haec  neurolemmatis  dilferentia  in  eo  minime 
concordes  sunt  virorum  doctorum  sententiae.  Veluti  Stilling1)  (ut  recentium  nonnullos 
nominemus)  quem  notum  est  in  subtiliorem  fibrarum  nervearum  structuram  fusius  atque 
diligentius  inquisisse,  nihil  interesse  statuit  inter  formationem  neurolemmatis  centralium  et 
periphericarum  fibrarum  nervearum.  Cuius  sententiae  nescio  an  nullam  habeat  laudatorem, 
quemadmodum  ne  ceterarum  quidem  sententiarum  de  subtiliore  nervorum  structura  proposi- 
tarum,  quas  positas  esse  in  erroribus,  ortis  ex  solutionibus  acidi  chromici  adhibitis,  facere 
non  possum  quin  palam  contendam  ,  adiutus  simul  aliorum  sulFragiis.  Tum  qui  adversarii 
Stillingii  extiterunt  Bidderus  et  K  up  feru  s2)  fibris  cum  organorum  centralium  syste- 
matis  nervosi  tum  albae  potissimum  substantiae  medullae  spinalis  neurolemma  omnino  deesse 
statuunt,  eas  contra  ex  vagina  tantum  medullari  et  cylindro  axis  constare  et  ita  quasi 
nudas  immissas  esse  substantiae  coniunctivae ,  qua  sint  circumdata  nervea  omnia  elementa 
medullae  spinalis  et  cerebri.    Mediam  viam  ingressus  Koellikerus  minorem  resistentiam 


1)  Neue  Unters  uchungen  über  d.  Bau  des  Rü;ckenmafkes  1858,  p.  723  seq. 

2)  Untersuchungen  über  die  Textur  des  Rückenmarkes  1857,  p.  26- 


fibrarum  nerveamm  cerebri  medullaeque  spinalis  tenuiori  vaginae  externae  (neurolemmatis) 
naturae  tribuendam  dicit,  eandem  tarnen  omnino  negandam  nec  in  ullius  generis  fibris  ner- 
veis statuendam  esse  censet. 

Admodum  sane  difficile  est  hac  in  re  certum  quiddam  et  omni  dubitatione  liberum 
decernere.  Specie  quidem,  mea  sententia,  hoc  commendatur,  ut  a  fibris  cerebri  et  medullae 
spinalis  vaginam  externam  abesse  iudicemus.  Cuius  rei  ut  discrimen  adducerem  omnium 
ego  rationum,  ab  aliis  ad  probandam  vaginam  externam1)  adhibitarum ,  ex  ordine  experi- 
mentum  feci.  Verum  neque  illis  rationibus  nec  diuturna  maceratione  facta  in  aqua  per- 
pauca  acidi  chromici  copia  admixta  (m  gr.  in  unciam  aquae)  —  qui  modus  est  admodum 
commendabilis  si  quis  demonstraturus  sit  vaginam  externam  nervorum  periphericorum  —  um- 
quam  ego  in  fibris,  ex  media  substantia  medullari  aut  cerebri  aut  medullae  spinalis  desumtis, 
quidquam  vestigii  vaginae  externae  detegere  potui.  De  Petromyzonte  etiam,  cui  omnino 
desunt  übrae  medulläres  cuiusque  externa  nucleisque  instructa  vagina  fibrarum  nervearum 
periphericarum  tarn  aperte  oculis  est  obiecta ,  quae  primus  Stannius2)  proposuit ,  R. 
Wagner us')  postea  probavit  —  esse  enim  fibras  cerebri  et  medullae  spinalis  meros 
cylindros  axis  neque  ullo  tegumento  vestitas  —  in  iis  falsi  quid  inesse  nego ;  ita  ut  cum 
Virchovio4),  nuper  de  dislinguendis  Iiis  fibris  in  substantiam  corticalem  et  medullärem 
praecipiente,  consentire  equidem  non  possum. 

Quidquid  de  fibris  organorum  centralium  systematis  nervosi  constat,  lieri  mea  sen- 
tentia non  potest,  quin  in  fibris  nervi  quoque  optici  observetur.  Quae  etsi  prioribus  tela 
coniunctiva  multo  lirmiore  sunt  convolutae,  ipsae  tarnen  fibrae  sunt  prorsus  eiusdem  teneri- 
tatis  atque  fibrae  organorum  centralium.  Neque  ipsae ,  dum  sunt  integrae ,  per  spatium 
longius  isolari  possunt ,  neque  in  earum  neurolemmate  demonstrando  quidquam  eventus 
efl'icitur.  Tum  inclinatione  quadam  liquescendi,  admotaque  aqua  aut  impressione  in  vari- 
cositates  abeundi,  et  ipsae  prorsus  sunt  similes  fibris  organorum  centralium.  Fibrarum  quales 
sint  proprietates  trunci  nervi  optici  propter  nimiam  telae  coniunctivae  firmitatem  difficile  est 
exploratu.  Abest  haec  lirmior  tela  coniunctiva  a  retina ;  cuius  quidem  fibrae  nerveae 
ipsae  sunt  commutatae.  In  solo  lepore  timido  et  cuniculo  duae  Striae  albarum  medullamque 
nerveam   continentium  fibrarum  ab  iniroitu  nervi  optici  in  retinam  abeunt ,  non  mutata 


1)  Cf.  Koellikei  I.  c.  p.  277. 

2)  Mittheilungen  d.  k.  Soc.  d.  Wiss.  zu  Gottingen  25-  Apr.  1850-  Tum,  in  Nenrolog.  Untersuchungen  von 
K.  Wagner  p.  85. 

3)  Icones  physiologicae  ab  A.  Ecker  editae  Tab.  XIV,  flg.  13. 

4)  Cellularpathologie  p.  245. 

fibrarum  natura  qualis  est  in  trunco  nervi  optici1)-  Hae,  cum  tela  firma  coniunctiva  non  iam 
contineantur,  maxime  sunt  aptae  ad  quaestionem  instituendam.  Adhibitis  idoneis  reagentibus 
nemini  non  persuadebitur :  deesse  his  fibris  vaginam  externam. 

Quod  cum  ita  sit,  facere  iam  non  possumus,  quin  fibras  trunci  nervi  optici  non 
constare  nisi  e  vagina  medullari  et  cylindro  axis  constituamus.  At  quae  sunt  partes  quae- 
que  proprietates  pallidarum  pellucidarumque  fibrarum,  quae  e  fibris  medulla  nervea  instructis 
in  retina  evadunt  ?  Integrae  fibrae  vix  possunt  isolari :  tarn  sunt  molles,  tarn  tenerae,  tarn 
tenues,  tarn  arcte  inter  se  cohaerent,  ut  plerumque  nihil  conspiciatur  nisi  massa  lineis  striata, 
divellendo  fibrarum  strato  disiuncto.  Raro  contingit ,  cum  fit  experimentum  in  humore 
aqueo,  ut  nonnullae  fibrae  latiores  isolentur.  Perpallidas  eae  homogenasque  aut  moleculis 
punctatas  fibras  exhibent,  quae  quoad  modum  lucis  refringendae  aequantur  axis  cylindris 
integre  isolatis,  quales  possunt  exhiberi  e  fibris  cerebri  medullaeque  spinalis ;  quae  eaedem 
contra  a  fibris  nerveis  medullam  continentibus  —  vel  iis  quae  vestigia  tantum  medullae 
gerunt,  quales  possunt  cognosci  in  peripherica  terminatione  nervorum  quorundam  • —  propter 
inopiam  lineamentorum  distinctorum  et  maioris  lucis  refringendae  facultatis  longissime  distant. 
Inclinatio  earum  varicositates  certis  intervallis  recipiendi  saepius  vel  in  fibris  istis  integre 
isolatis  observatur. 

Multo  prosperius  res  succedit  quum  ,  antequam  observationem  facias,  oculum  per 
aliquantum  temporis  in  solutione  acidi  chromici  aut  Kali  bichromici  posueris.  Solutionibus  non 
nimium  concentratis,  id  quod  potissimum  in  acido  chromico  videndum  est2),  facile  fibrae 
nerveae  isohintur.  Ipsae  sunt  pallidae,  variae  crassitudinis,  raro  eiusdem  latitudinis  quae  est 
cylindrorum  axis  fibrarum  nervearum  crassissimarum,  plerumque  paene  immensurabilis  tenuitatis 
fibrae,  in  quarum  ne  crassissimis  quidem  inter  tegumentum  et  contentum  potest  differri.  Uni- 
versae  nulla  excepta  excellunt,  adhibita  illa  parum  efficace  acidi  chromici  solutione  de  qua 
supra  memoravimus ,  varicositatibus ,  satis  paribus  intervallis  repetitis.  Eas  quidem  gerunt 
fibrae  et  crassissimae  et  tenuissimae,  ita  tarnen,  ut  in  his,  nisi  admodum  aucta  magnitudine, 
plane  percipi  non  possint.  Ne  varicositatibus  quidem,  quae  aequabiles  substantiae  fibrarum 
tumores  esse  videntur,  quidquam  est  tegumenti.    Interdum  tarnen,   certis  concentrationis 


1)  Simile  quid  in  nomine  obscrvatum  a  Virchovio  est;  cf.  Archiv  für  palh.  Anatomie  Tom.  X.  p.  190,  et 
ophthalmoscopio  in  hominibus  vivis  hand  raro  invenitur,  cf.  Liebreich  in  Graefe  Archiv  Tom.  IV,  pars  II,  p.  299. 

2)  Suppetit  acidi  chiom. '/l0 —4A  gr.  in  uneiam  aquae,  in  quam  oculus  non  nisi  apertus  est  ponendus.  Observalio  etsi 
nonnullis  horis  post  incipi  potest,  melius  tarnen  isolatio  saepe  evenit  fibrarum  post  duos  vel  quatuor  dies.  Praeparatum  ut 
diutius  in  liquore  conservetur  saepe  fieri  non  potest ,  quod  brevi  putrescit.  —  Kali  bichrom.  cum  adhibeatur  minus 
interest  qualis  sit  gradus  concentrationis.  Si  non  multo  postquam  oculum  in  solutionem  inieceris  observationem  facturus 
es,  apte  uteris  solutionibus  quam  plurimum  concentratis. 

solutionum  gradibus,  varicositates  intus  subgranosae  sunt,  fibris  inter  varicositates  positis 
nihil  eiusmodi  praebentibus  (Fig.  2).  Gradus  autem  concentrationis  solutionis  acidi  chrom. 
quum  maiores  adhibeantur  ad  imponendos  oculos  apertos  (5 — 1  gr.  et  plus  etiam  in  unciam 
unam  aquae)  fibrae  opticae  carent  varicositatibus  ;  fiunt  etiam  post  situm  diuturniorem  rigidae 
atque  fragiles,  nimiamque  ob  duritiem  telae  inter  ipsas  positae  coniunctivae ,  quam  post 
commemorabimus ,  in  fasciculos,  sicut  decurrerunt,  conglutinatae  sunt,  ita  ut  aegre  possint 
isolari x). 

Non  alienum  videtur,  quas  descripsiums  varicositates  comparare  cum  iis,  quae  in  fibris 
cerebri  medulla  nervea  instructis  inveniuntur,  et  quae  post  primasEhrenbergii  relationes 
multifariam  virorum  doctorum  ingenia  occupaverunt.  Ut  illarum  varicositates  referendae  sunt 
ad  medullae  nerveae  commutationes,  ita  fibras  retinae  propter  ipsas  varicositates  quodammodo 
saltem  medulla  instructas  esse  existimaverunt.  Maxima  vaginae  medullaris  pars  iibrarum 
strati  optici  retinae  quin  evanesceret  nemo  potuit  dubitare;  omnino  autem  eam  evanescere 
paucis  tantum  probabile  videbatur,  utBowmanno2)  et  Remakio3),  qui  retinae  fibras  pro 
nudis  cylindris  axis  habendas  esse  constituerunt.  Hsiec  sententia  num  vera  esset  Koelli- 
kerus  dubitavit,  quoniam  in  axis  cylindris,  quales  ex  medullaribus  fibris  nerveis  per  artem 
isolari  possent,  varicositates  numquam  ortas  vidisset 4) :  ralus,  fibras  retinae  constare  aut  e 
cylindris  axis,  tenui  vagina  externa  instructis,  aut  ex  substantia  mixta  ex  ea  cylindri  axis 
et  substantiae  medullaris.  Atque  hanc  quidem  Koellikeri  sententiam  suam  quoque  fecisse 
videtur  Henr.  Muellerus0).  Ego  eam  probare  non  possum.  Etenim  deficiente  fibris 
trunci  nervi  optici  vagina  externa  (neurolemmate),  id  fieri  in  fibris  retinae,  medulla  caren- 
tibus,  minus  etiam  credibile  est.  Ac  ne  mistas  esse  utrasque  substantias  modo  memoratas 
arbitremur,  prohibet  modus  refringendae  lucis,  utique  non  abhorrens  ille  in  fibris  nostris  a 
modo  nudorum  axis  cylindrorum. 

Nihil  igilur  aliud  reliquum  est,  quam  ut,  secuti  Bowmannum  et  Remakium,  fibras 


1)  Omniuni  vertebrätorüm  fibras  strati  optici  retinae  etsi  varicosas  reddere  licet,  quod  iam  alio  loco  commemoravi 
(Müeller's  Archiv  1858  p.  363),  tarnen  hac  in  re  differunt  animalia  calidi  sanguinis  et  sanguinis  frigid),  cum  illoruin  iibrae 
magis  inclinent  ad  formandas  varicositates  quam  alterorum  animalium  fibrae.  Quod  quum  in  solis  varicositatibus,  ut 
res  sunt,  posita  facultas  sit  rede  diiudicandi,  quae  fibrae  retinae  sint  nerveae,  quae  aliae,  admodum  optabile  videtur, 
ut  numquam  pro  libidine  provocari  non  possint.  Id  quod  plerumque  eontingit  per  soluliones  tenuissinias  acidi  chrom. 
(% — '/io  gr.  in  imc.  aqu.)  ;  saepe  prosperius,  quum  oculus  non  statim  sed  nonnullo  post  mortem  immissus  sit  in  solutionem. 
In  una  rana  nondum  ullo  modo  mihi  contigit,  ut  varicositates  in  fibris  strati  nervi  optici  observarem. 

2)  Lectures  on  the  eye. 

3)  Medicinische  Centralzeitung  1854  No.  1. 

4)  Handbuch  der  Gewebelehre  edit.  III.  p.  27'J  :  „Wirkliche  Varicositäten  zeigen  die  Atencylinder  nie  (Retnak 
zieht  unpassender  Weise  die  Opticusfasern  der  Retina  zu  den  Axcnschlauchen)". 

5)  Zeitschr.  f.  w*ss.  Zoologie  Tom.  VIII.  p.  22. 

retinae  nerveas,  lineamentis  medullae  nerveae  propriis  alboque  fulgore  amissis,  nudos  esse  axis 
cylindros  iudicemus.  Tum  etiam  vel  Koellikeri  dubitationem,  quam  habuit  de  varicosi- 
tatibus,  tollere  me  posse  confido.  Iam  alibi  contigisse  mihi  declaravi,  ut  cylindros  axis  e 
fibris  nerveis  medullaribus  isolatos  in  eum  statum  commutarem,  ut  fibris  nerveis  varicosis  retinae 
prorsus  essent  similes.  Adumbratio  in  fig.  1  a  me  condita  omnem  diluet  dubitationem.  Describit 
ea  fibras  nerveas  medulläres  nervi  acustici  Esocis  lucii  atque  Acerinae  cernuae ,  quae, 
tractatae  parum  efficace  solutione  acidi  chromici,  eo  adductae  erant,  ut  divulso  nervo  isolati 
axis  cylindri  universi,  et  lati  et  minus  lati,  crebras  varicositates  exhiberent.  Tale  praeparatum 
quibus  conditionibus  perficiatur  non  omnia  habeo  explorata.  Primum  necessariae  sunt  solu- 
tiones  acidi  chrom.  maxime  attenuatae ;  deinde  non  parvi  esse  videtur  momenti,  ut  fibrae 
sint  nervi  acustici  de  quibus  hic  sermo  est,  quas  mollissimas  esse  constat  vagina  externa 
deficiente,  ut  est  in  nervo  optico  et  tractu  olfactorio.  His  rebus  expositis  nihil  iam  restare 
videtur  quod  vetere  possit ,  ne  fibras  nerveas  retinae  medulla  carentes  nudos  esse  axis 
cylindros  constiluamus. 


Cap.  II.   De  fibris  Mucllcrianis  retinaeque  tela  coniiinctiva. 

Quas  ego  voco  fibras  Muellerian  as,  praeeunte  Koellikero,  ab  Henrico 
Muellero  primum  descriptae  sunt  fibrae  retinae,  cursu  radiali  decurrentes  et  coniunctione 
singulari  quadam,  nisi  in  macula  lutea  retinae  hominis  non  desiderata,  cum  membrana  limi- 
tante  insignilae.  In  integra  retina  vestigia  tantum  earum  deteguntur,  facile  autem  cognos- 
cuntur  in  praeparatis  duratis  ;  ad  quas  isolandas  tenues  solutiones  acidi  chromici  aut  Kali 
bichromici,  Sublimati,  Aluminis  chromici  aliorumque  nonnullorum  salum  sunt  commendandae. 

Altera  terminatio  flbrarum  Muellerianarum  paucis  locis  exceptis  in  membrana  limitante, 
ut  dictum  est,  invenitur;  aut  fibrata  est  aut  in  membranae  modum  extensa  vinculoque  ana- 
stomotico  cum  fibris  finitimis  eiusdem  generis  coniuncta.  Altera  terminatio  difficilior  est 
observalu.  Haec  haud  procul  a  strato  intergranuloso  dilabi  solet  per  angulum  acutum  in 
fibras  complures,  quae  in  externum  usque  Stratum  granulosum  sese  immittunt,  quorum  cum 
cellulis  directa  via  coniunctae  dicuntur,  ea  ratione,  ut  suum  quaeque  fibra  Muelleriana  habeat 
numerum  granorum  externornm  una  cum  adiacentibus  bacillis  atque  conis.  Fibrarum  multae 
sub  mediam  longitudinem  tumorem  habent  nucleo  instructum. 

Henr.  Muellerus  cum  in  priore  commentario  de  his  fibris  conscripto  *)  similitu- 

1)  Zeitschr.  f.  wiss.  Zoologie  Tom.  III,  1851,  p.  235. 

dinem  quandam  earum,  quales  quidem  apparent  in  retinis  duratis,  cum  fibris  telae  elasticae 
extare  edocuisset,  Koellikerus  primo  dubitanter  tum  liberius  pro  nerveis  fibris  eas  haben- 
das  esse  confirmavit  Post  H.  Muellerus2)  ipse  magis  ad  hanc  sententiam  est  traductus, 
id  unum  quod  Ko  eil  ikerus  reservans :  internas  membranae  limitanti  adversas  terminationes 
non  tarn  nerveas  esse  posse,  quam  videri  ad  telam  coniunctivam  pertiriere,  neque  aliud  nisi 
apparatum  fulciendi  exhibere.  Externas  autem  harum  librarum  terminationes  nerveae  esse 
naturae  ex  eo  deducitur,  quod  cum  cellulis  sint  coniunctae  externi  strati  granulosi,  et  per 
id  cum  bacillis  et  conis  cohaereanl,  quos  pro  partibus  lumen  percipientibus  retinae  ideoque 
pro  terminationibus  iibrarum  nervearum  declarandos  esse  utrique  viri  docti  consentiunt. 

Fieri  non  potuit,  quum  non  facile  sententia  de  duplici  fihrarum  Muellerianarum  natura 
omnibus  probaretur,  quin  alii  buius  rei  Studiosi  eas,  ut  iam  diximus,  per  totam  earum  longi- 
tudinem  simul  cum  omnibus  corporibus  cobaerentibus  nerveas  esse  negarenl,  ad  telam  con- 
iunctivam pertinere  affirmarent.  Eorum  in  numero  erat  Remakius3):  ad  extremum  autem 
sententiam  de  elementis  retinae,  quasi  ad  telam  coniunctivam  pertinerent ,  adduxerunt  inter 
eos  qui  Bidder  um  secuti  sunt  BI  essigius  *)  et  Lehmannus5),  qui  ex  omnibus  retinae 
partibus  nihil  pro  nerveis  agnoverunt  quam  fibras  nervi  optici. 

Quae  de  natura  librarum  radialium  retinae  sentirem  breviter  ego  exposui  in  disser- 
tatiuncula  ea  quam  scripsi  de  terminatione  nervi  olfactorii6).  Demonstravi  duo  esse  genera 
fihrarum  radialium  utique  diversa ,  alterum  constantium  e  tela  coniunctiva  (quas  equidem 
Muellerianas  nuncupo)  alterum  nervearum. 

Hoc  ego  discrimen  etiam  post  quaestiones  recens  a  me  instilutas  immutatum  conser- 
vandum  esse  arbitror.  Fibrae  Muellerianae  retinae  fibrae  sunt  telae  coniunctivae ,  neque 
ullam  habent  similitu dinem  cum  ßbris  nervosis :  nusquam  sive  cum  Ulis  sive  cum  aliis 
elementis  nerveis  eontinuantur. 

Fihrarum  Muellerianarum  maxima  pars  radices  habet  in  membrana  limitante  vel 
potius  eam  ipsam  cum  terminationibus  suis  internis  efficit.  Membrana  isla,  ut  verum  dicam, 
nihil  aliud  est  quam  consociatio  oninium  terminationum  internarum  librarum  M. ,  quae  con- 


1)  Würzburger  Verhandlungen  1852.  3.  Juli.  Microscopische  Anatomie  II.  2.  1854,  p.  697.  Handbuch  d.  Ge- 
webelehre ed.  III,  p.  279. 

2)  H.  MuelLeri  sententia  de  natura  fihrarum  radialium  aniplissime  exposita  est  in  Zeitschr.  für  wiss.  Zoologie 
Tom.  VIII,  p.  72—76. 

3)  Medicin.  Centralzeitung  1854,  INr.  1. 

4)  De  retinae  textura.    Dorpat  1855  p.  83,  et  Conelusio  7tima. 

5)  Experimenta  de  nervi  optici  dissecti  etc.    Dorpat  1857  p.  63. 

6)  Monatsberichte  der  k.  Academie  zu  Berlin.    1856  p.  511. 

sociatio  ita  fit,  ut  primum  fibrae  in  terminatione  interna  sese  amplificent,  tum  dividantur. 
deinde  retis  instar  coniungantur  l),  denique  ad  membranam,  modo  magis  homogenam  modo 
tunicae  fenestratae  similem  atque  multifariam  perfractam  coalescant.  —  Modus  consociationis 
re  vera  admodum  est  mutabilis.  Aut  sunt  trianguli  membranae  similes  librarum  tumores, 
qui  in  basi  coniungunlur,  aut  solidae  dilatationes  in  formam  coni  factae,  aut  dilabitur  fibra 
in  plures  ramos  ad  modum  coni  discedentes,  quorum  quisque  parvum  habet  in  terminatione 
tumorem,  qui  tum  ad  membranam,  omnes  coniungentem,  coalescit ;  aut  denique  singularum 
terminationum  eoniunctio  tenuiter  maculatae  reti  similis  efficitur,  ita  ut  firma  membrana, 
quam  membranam  limitantem  appellare  licet ,  prorsus,  ut  ita  dicam,  desideretur.  Quemad- 
modum  igitur  hac  ratione  fibrae  Muellerianae  disiunctae  et  retis  in  modum  coniunctae  mem- 
branam elFiciunt  limitantem,  ita  per  totam  longitudinem  spatii  sui,  adversus  externum  gra» 
nulosum  Stratum  directi,  id  est  fere  per  totam  retinae  crassätudinem,  aliis  locis  plus  aliis  minus 
habent  inclinationem,  ut  per  processus  laterales  initia  ponant  tenuis  systematis  reticularis 
omnes  inier  se  coniungentis,  quod  elementa  nervea  stratormn  omnium  ampleclitur  et  continet. 
Hoc  systema  telae  coniunctivae  reticularis  vel  spongiosae,  eliam  in  Strato  optico  retinae  apertum, 
per  spalia  adeo  est  tenue,  ut  etiam  diligentissime  conservatum  et  integre  isolatum  magni- 
t  ü  ii  ine  trecenties  aucta  molecularem  tan  tum  substaniiam  exhibeat,  cuius  vera  natura  nisi 
maxime  aucta  magnitudine  intelligi  non  potest.  Partim  sunt  formationes  membranosae,  tuni- 
cis  fenestratis  similes,  partim  est  substantia  spongiosa  aeque  quoquoversus  extensa,  cuius  in 
plagis  modo  grandioribus  modo  minoribus  fibrae  nerveae  decurrunt,  ita  ut,  nisi  divulsa  tela 
coniunctiva ,  de  situ  moveri  non  possint. 

Tela  coniunctiva  quodammodo  iocum  externae  vaginae  occupat,  quam  fibris  strati 
optici  deesse  supra  observavimus.  Extra  has  fibras  interque  eas,  saepe  usque  ad  ipsam 
membranam  limitantem  sese  inimittentes  cellulae  gangliosae  sunt  collocatae,  quas  item  tenues 
librarum  Muellerianarum  terminationes  quasi  reti  quodam  circumdant,  saepe  ut  species  oriatur, 
quasi  —  quid  quod  Koellikerus  et  Henr.  Muellerus  statuerunt  • — eoniunctio  directa 
inter  utrasque  partes  sit,  quae  revera  nulla  est.  Longe  tenuissimum  verum  et  inprimis  densum, 
plagis  amplioribus  carens,  rete  est  pro  fundamento  molecularis  quam  vocant  substantiae  retinae 
induetum.  Cuius  de  substantiae  compositione,  sicut  de  cortice  cerebri  cinereo  huic  affinu 
multum  est  diseeptatum.  Revera  e  duobus  tantum  elemenlis  constare  mihi  videtur :  e  tenuis- 
simo  apparatu  ad  fulciendum  e  fibris  in  modum  retis  composilo.  quae  proliciscuntur  a  fibris 


J)  Sicut  Koellikerus  et  H.  Müller  us  in  Fig.  VIII,  Tab.  XIX.  in  iconibus  physiologicis  editis  ab  A.  Ecker 
deliueaverunt. 


retinae  Muellerianis ;  tum  e  tenuissimis  axis  cylindris  einsdem  naturae  ac  fibrae  tenuissimae 
strali  optici  aut  tenuissimi  processus  cellularum  gangliosaruni.  Ne  tertiuni  elementum,  massam 
dico  revera  molecularem,  insit  in  hoc  Strato  in  dubium  ego  vocem.  Fibras  huius  sub- 
stantiae  nerveas  iam  Pacini1)  vidit,  probaverunt  Remakius  et  Henr.  Muellerus; 
subtile  verum  trabecularum  systema  telae  conjunctivae  spongiosae  a  nullo,  si  rem  acu,  ut 
dicunt,  tango,  ad  huc  est  intellectum.  Neque  ego  diffiteor  non  facile  id  videri  nisi,  vel 
in  praeparatis  maxime  idoneis,  sexenties  ad  octingenties  usque  aucta  magnitudine,  ut  plane 
conspiciatur.  Praecipue  cavendum  est  ne  in  quavis  retina  dürata  in  conspectum  illud  adduci 
arbitremur.  Porro  certa  quaedam  animalia  melius  ad  rem  demonstrandam  convenire  quam 
alia  non  est  praetereundum,  quorum  e  numero  PI  agio  Storni  potissimum  sunt  conimen- 
dabiles,  quorum  systema  telae  coniunctiväe  molecularis  (quam  dicunt)  substantiae  minimum 
est  tenue,  ita  ut .  qualem  gradum  concentrationis  liquor  habeat  adhibitus  ad  durationem 
minus  intersit,  quam  in  aliis  aninialibus.  Sectiones  si  quidem  sunt  tenues,  plane  ante  oculos 
ponunt  transitum  non  solum  processuum  sed  saepe  etiam  totarum  fibrarum  Mtiellerianarum 
in  filigranosum  systema  trabecularum.  —  Fig.  5  describit  sectionem  retinae  Raiae  clavatae 
sexcenties  auctam,  cuius  in  signo  gg  systema  reticulosum  strati  molecularis  et  quomodo  cum 
fibris  Muellerianis  cohaereat  apparet. 

Difficilior  inquisitio  est  in  mammalibus  et  in  homine.  Sicut  ad  demonstrandam 
tenuissimam  telam  trabecularum  splenis  et  glandularum  lymphalicarum  —  id  quod  fecit 
Billroth  ius'2)  ,  peritissimus  rebus  histiologicis  ,  tum  Heidenhain3)  praeparata 
durata  in  tenuibus  solutionibus  acidi  chrom.  aut  kali  bichromici  aptiora  sunt  quam  in 
concentratis  solutionibus ,  ita  in  retina  quoque  res  sese  habet.  Paleherrima  et  ad  persua- 
dendum  aptissima  praeparata  consecutus  sum  adhibito  •/,,  gr.  acidi  chrom.  in  unciam  aquae, 
in  quam  oculus  sectione  circulari  dimidiatus  depositus  et.  per  diem  d  quatuor  dies 

conservatus  est  1 ).    Ex  tali  praeparato  retinae  ovis  desumtum  est  delincameutum  fibrarum 


1)  Nuove  ricerche  sulla  tessitiira  intima  della  fetina.    Bologna  1844. 

2)  Müllers  Archiv  1847  p.  58  Tab.  III.    Beiträge  zur  pathologischen  Histologie.    Berlin  1858. 

3)  Symbolae  ad  anatomiam  glandularum  Peyeri,  Vratislaviae  1859. 

4)  Oculus  dimidiatus  p'onatui'  in  solutionibus  l/s.,  '/s,  '/8,  gr.  acid.  chiüiii.  in  unciam  aqu.  et  inquiratur  per  tempus 
supra  circumscriptum  divellenda  parva  retinae  parte.  Fibrae  Muellerianae  satis  i'aeile  sunt  isolandae  nec  rugosae  nec 
tumidae  esse  debent.  Praeparata  diutius  conservata  in  tenui  acidi  chrom.  solutione  putrefiunt.  Kali  bichrom.  cum 
usurpatiir  minus  interest  quantus  sit  gradus  concentrationis  ,  praesertim  si  non  uiulto  postquam  oculus  iniectus  erat  in 
solutione  expefimentum  rei  facturus  es.  Ego  usus  sum  %,  1  et  2  gran.  in  unciam  aqu.  Oculus  si  non  apertus 
immittitur  et  acidi  chrom.  et  kali  bichrom.  gradus  altior  concentrationis  adhibendus  est.  Bacilli  et  coni  non  conservantur 
nisi  adhibitis  12  gran.  kali  bichrom.  in  unciam  aqu.,  tum  oculus  per  hebdomades  duas  vel  tres  intactus  est  relinquendus. 
Hoc  postremum  ut  efficerem  mistura  kali  bichrom.  gr.  X  et  kali  sulphur.  gr.  V  in  unciam  aqu.,  ab  H.  Muellero  ad- 
hibita,  commöde  usus  sum. 

Muellerianarum  in  fig.  3  descriptum  idque  magnitudine  octingenties  aucta  per  microscopum 
Amicianum.  Latae  earum  terminationes  ad  membranam  limitantem  coaluerunt,  quae,  quo- 
cunque  loco  fibrarum  extremitates  non  omnino  concurrunt,  foramina  (ut  in  a)  habet,  quae 
conspicanti  retinam  integram  a  planitie  ad  corpus  vitreum  apposita  ,  planissime  apparent  1). 
Fibra  a  dextra  parte  huius  figurae  sita  in  membrana  limitante  decurrit  in  tenuera  tunicam 
fenestratam.  Media  terminatur  in  conum  solidum,  striis  prominentibus  exstructum ,  inter 
quas  occurrunt  loca  tenuiora.  Eaedem  Striae  (Leisten)  in  membrana  limitante  cum  vicinis 
striis  similium  fibrarum  Muellerianarum  coniunctae  erant.  Atque  haec  quidem  forma  ceteris 
est  longe  frequentior.  Modus  autem  caelaturae  (Reliefverhältnisse)  horum  tumorum  ad- 
modum  est  diversus,  ut  suam  quisque  habeat  proprietatem  nec  facile  ullus  alteri  sit  pror- 
sus  similis. 

Plerumque  librae  Muellerianae,  ubi  inter  fibras  strati  optici  decurrunt,  speciem  sumunt 
tunicae  fenestratae,  quemadmodum  in  figura  demonstravimus.  Ac  tali  quam  simillimae  sunt 
tenues  illae  reticulae,  quae  plerumque  (ut  in  bb)  inter  fibras  extensae  sunt  et  divulsae 
tamquam  panni  suspensae  remanent.  Assumta  magnitudine  300 — 400es  aucta  dubitatio  adhuc 
relinquitur,  cum  substantia  moleculari  an  cum  reticulis  tenuibus  res  sit.  Verum  iam  prae- 
ceptum  Welkerianum  ad  discernendas  excelsitates  minimas  et  foveas "')  suppetit,  ut  uni- 
cuique  persuadeatur ,  hoc  esse  systema  trabecularum  prosilientium ,  foveis  interruptarum. 
Adhibito  verum  systemate  9  Oberhäuseri  vel  potius  Amiciana  lente  magnitudinem  maxime 
augente  laceratis  potissimum  marginibus  plane  nobis  persuadetur,  propositam  nobis  esse 
massam  üligranosam  tenuiter  perfractam.  —  Similis,  quamquam  saepe  difficilior  etiam  cognitu, 
est  substantia  coniunctiva  strati  molecularis,  in  quo  exploratio,  nisi  instituta  in  stratis  tenuis- 
simis,  qualia  fibris  Muellerianis  post  isolationem  saepe  pannorum  instar  adhaerent  ■ —  cf. 
Fig.  3  cc  ■ — ,  eventu  nullo  utitur.  Ceterum  ipsum  Henricum  Muellerum  apertum  est 
vestigia  vidisse  fibrarum  tenuissimarum  a  radialibus  fibris  in  Stratum  moleculare  transeuntium  3). 


1)  In  A.  Eckeri  Icon.  physiolog.  tabula  XIX  figura  XIV,  a  Koellikero  et  II.  Muellero  delineala.  haec 
(juidem  foramina  descripta  et  litteris  bb  sunt  significata,  scilicet  sub  falso  nomine  cellularum  nervearum. 

2)  Bemerkungen  zur  Micrographie.  Ilenle  und  Pfeuffer  Zeitschrift  f.  rat.  Med.  Neue  Folge  tom.  V, 
1855,  p.  172. 

3)  Zeitschrift  für  wissensch.  Zoologie  vol.  VIII,  p.  73:  „Erstens  bemerkt  man  manchmal,  dass  von  den  Radial- 
fasern, wo  sie  durch  die  granulöse  Schicht  treten,  ganz  feine  Füserschen  abgehen,  die  sich  in  jener  verlieren."  Porro 
p.  116:  Sicher  ist,  dass  die  (molekulare)  Schicht  eistens  durchtretende  Radialfasein  enthält,  und  zweitens  Fortsätze  von 
Ganglienzellen,  welche  sich  zum  Theil  verzweigen.  Ausserdem  scheint  noch  eine  völlig  amorphe  Substanz  da  zu  sein, 
welche  der  Bindesubstanz  angehörig  hie  und  da  mit  den  Radialfascrn  in  engerer  Verbindung  steht.  Ob  damit  Alles 
erschöpft  ist,  möchte  ich  darum  nicht  ganz  bestimmt  aussprechen,  weil  man  sowohl  an  anderen  Stellen  als  in  der  Re- 

Oranium  fere  animalium  substantia  molecularis  retinae  in  tenuibus  sectionibus  trans- 
versis  pro  vesligio  slratorum  praebet  maiorern  modo,  modo  minorem  numerum  fuscarum  linearum 
borizontalium.  Quas  identidem  memorans  H.  Muellerus  nulla  singularia  earum  elementa 
potuisse  se  invenire  conlirmat.  In  Raiarum  retinis  facile  ego  observare  poteram,  has  lineas 
maxima  ex  parte  oriri  condensatione  tenuis  systematis  trabecularum  ad  telam  coniunctivam 
pertinentium,  ideoque  esse  validiores  partes  strati  molecularis  (cf.  Fig.  5  gg). 

Etiam  in  strato  granuloso  inlerno  iibrae  Muellerianae  exstructae  sunt  maiore  vel 
minore  tenuium  processuum  numero.  Hi  transeunt  in  telam  coniunctivam  universos  nucleos 
cellulasve  strati,  de  quo  diximus,  amplectentem  et  continentem,  cuius  eadem  est  natura  quae 
priorum  stratorum ,  cuiusque  in  lacunis  amplioribus  grana  interna  sunt  collocata.  Quae 
res  observari  potest  et  in  tenuissimis  sectionibus  et  in  praeparatis  divulsis,  veluti  e  V«  gran. 
acidi  cbrom.  Talis  praeparati  in  margine,  si  cellulae  nonnullae  e  maculis  telae  coniunctivae 
excidunt,  relinquuntur  excavationes  acriter  circumscriptae,  quarum  tela  circumdans  ex  eadem, 
specie  quidem  moleculari,  re  vera  autem  retis  instar  perfracta,  tela  coniunctiva  comparata 
est,  qualis  est  in  stratis  quae  ante  commemoravimus. 

Multorum  piscium  Stratum  granulosum  internum  membrana,  e  cellulis  planis  formata, 
horizontaliler  dividitur  in  partem  externam  tenuiorem  et  in  crassiorem  internam.  Huius 
strati  cellulas,  quae  prius  in  numero  saepius  cellularum  nervearum  sunt  habitae,  qui  primus 
accuratius  descripsit  Henr.  Muellerus1)  exlrorsum  a  strato  granuloso  interno  in  Stratum 
intergranulosum  transpositas  vult.  Ac  sane  illae  Stratum  intergranulosum  efficiunt,  quod  tarnen, 
in  Esoce  quidem  lucio,  in  Cyprinis,  in  Plagiostomis,  non  idem  est  atque  Stratum  intergra- 
nulosum proprie  sie  dictum.  Ceterum  illud  Stratum ,  quod ,  ubi  disiunetum  est  ab  boc, 
Stratum  intergranulosuin'fenestratum  nominare  libet.  In  piseibus,  quos  diximus,  constat  non 
solum  e  cellulis  sed  etiam  e  systemate  übrarum  tenuium,  quae,  in  eadem  planitie  horizontali 
decurrentes,  ex  parte  quidem  cum  übris  Muellerianis  directa  via  coniunetae  sunt.  Hae  fibrae 
horizontales  • —  id  quod  admodum  videtur  observatione  dignum  —  ex  parte  evadunt  e  cel- 
lulis strati  inier granulosi  fenestrati  ipsis.  Cellulae  dissolvuntur  in  tenue  systema  retinosum 
fibrarum,  nonnumquam  tarn  absolute,  ut  nuclei  tantum,  qui  supersunt,  fuisse  hie  aliquando 
grand.es  laminas  cellularum  fenestratas  prodant.  Praeclarum  huius  rei  exemplum  praebet 
Raia  clavata  (conf.  fig.*6).  Magna  cellularum  pars  huius  strati  aperte  docet,  re  vera  agi 


Jina  manchmal  kaum  zu  unterscheiden  vermag,  was  faserig  ist,  was  bloss  körnig,  und  fast  sagen  könnte,  es  gäbe  auch 
im  Piervensystem  solche  Anordnungen  der  Moleküle,  dass  Uebergiinge  existiren  von  dem  was  faserig  ist  zu  dem  was 
nicht  mehr  so  genannt  werden  kann." 

1)  Zeitschr.  f.  wiss.  Zoologie  vol.  Vl!l,  Tab.  I,  Gg.  9—14. 


14 

de  iisdem  elementis,  quae  in  Acerina  cernua  descripsit  H.  Muellerus,  qui  item  in  Pla- 
giostomis  eadem  inveniri  confirmat.  Plurima  tarnen  eorum  potes  cognosci  quam  sint  prona 
ad  commutationem  in  systema  tenuissimum  reticulare.  Existnnt  enim  multis  locis  huius  tunicae 
fenestratae  e  cellulis  coalescentibus  ortae,  et  potissimum  in  marginibus  foraminum  grandium, 
parva  rotundaque  foramina  numerosa,  quorum  singula  interdum  ad  maiora  coalescunt.  Non- 
niillis  autem  locis  tarn  arcte  sibi  adiacent  foramina,  ut  species  relis  tenuiter  maculati  oriatur, 
transeuntis  in  rete  fibrosum  telae  coniunctivae  inter  grana  interna  decurrens,  quod  cum  fibris 
Muellerianis  coniunctum  est.  Aliquoties  etiam  vidi  e  loco  quodam  tunicae  fenestratae 
crassam  abire  fibram,  per  internam  partem  strati  granulosi  interni  usque  ad  Stratum  mole- 
culare  procedentem  ibique  sese  immergentem  (cf.  fig.  5,  e"),  ut  aut  statim  in  tenue  systema 
reticulatum  eius  transiret  aut  ad  internam  retinae  superficiem  decurreret.  Haec  ergo  fibra 
prorsus  erat  iisdem  proprietatibus  quibus  librae  sunt  Muellerianae. 

Observationibus  Iiis  de  commutatione  cellularum  in  rete  fibrosum  demonstratum  est, 
fibras  telae  coniunctivae  e  cellulis  ßssis  exoriri  posse,  eo  pacto,  ut  postremo  nihil  relin- 
quatur  nisi  nuclei ,  qui  tum  nudi  in  tela  ßbrosa  inveniantur.  Aetatem  novissimam  ad- 
modum  fuisse  foecundam  operibus  notum  est  telam  coniunctivam  tractantibus  singulasque 
sententias  valde  sibi  esse  contrarias.  Quae  nos  observatione  habemus  comperta  de  evolu- 
tione  telae  coniunctivae  retinae,  omnia  concurrunt  ad  sententiam,  doctrinae  Virchowia- 
nae  contrariam,  a  Sc  h  wann  io  primum  propositam  et  a  Koellikero  iterum  iterum- 
que  commendatam :  non  semper  esse  substantiam  intercellularem  quae  fibras  telae  coniun- 
ctivae efficeret,  sed  e  fissis  etiam  cellulis  eas  via  directa  oriri  posse.  Alienum  ab  hoc 
loco  videtur,  fusius  tractare  perplexam  doctrinam  de  vi  substantiae  telae  coniunctivae 
intercellularis  et  nucleorum  cellularumve  in  eam  immissorum.  Quaecunque  a  me  observata 
explicaviinus  denuo  cautos  nos  esse  iubebunt  in  decernendo  tarn  difficili  argumento  quäle 
est  de  ratione  cellularum  et  fibrarum  telae  coniunctivae. 

Iam  ut  redeamus  ad  telam  retinae  coniunctivam :  pleraeque  fibrae  Muellerianae  Stratum 
granulosum  internum  permeant ,  Stratum  intergranulosum  assecuturae.  Ibi  dividuntur  in 
fibrillas ,  vel  Stratum  intergranulosum  traiiciunt  posteaque  cellulas  strati  granulosi  externi 
reti  tenuiter  maculato  implicatas  tenent.  Ipsum  Stratum  intergranulosum,  cum  sit  tenue,  ut 
in  plerisque  animalibus,  e  denso  reti  fibrarum  in  planitie  retinae  currentium  constat,  inter 
quas  nuclei  nonnulli  sunt  intercalati.  Directam  plerumque  coniunctionem  habere  videntur 
hae  fibrae  cum  processibus  fibrarum  Muellerianaruitf ,  cum  quarum  natura  eas  consentire 
verisimile  est.  Rele  fibrarum  saepe  tarn  tenue  est,  ut  nihil  nisi  substantia  tenuiter  granu- 
losa  vel  molecularis  adesse  videatur. 

Singularis  naturae  Stratum  est  intergranulosum  in  fundo  oculi  humani,  circa  maculam 
luteam  et  in  ea  ipsa.  Ibi  excepta  fovea  central!,  in  qua  fere  deest,  insignis  est  crassi- 
tudinis  compositaque  videtur  e  übris  radialibus  facile  disiungendis,  quae,  in  praeparatis  potis- 
simum  non  admodura  duratis,  invicem  tenui  systemate  reticuloso,  quod  B  le  ss  igius  primus 
descripsit  l),  anastomisant  :  id  quod  aliis  observantibus  substanlia  tenuiter  granulosa  esse 
videbalur,  re  autein  vera  non  diversum  est  a  systemate  telae  conjunctivae  celerorum  retinae 
stratorum.  Itaque  dubium  esse  non  potest,  quin  iibrae  radiales,  de  quibus  diximus.  strati 
intergranulosi  ad  telam  coniunctivam  pertineant,  sicut  Blessigius  iam  defendit. 

Quem  primus  descripsitBergman  nu  s  ')  situm  obliquum, nonnullis  locis  vel  horizontalem 
librarum  strati  intergranulosi  circum  foveam  centralem  retinae  hominis  aperte  ego  observavi 
et  constantem  esse  arbitror.  Fibrae  obliquae  num  re  vera  a  conis  abeant,  quae  est  B  erg- 
mann i  sententia,  num  porro  sint  omnes  naturae  nervosae  valde  difficile  est  ad  diiudicandum. 

Singulari  denique  observatione  dignä  est  quaestio,  quae  sit  ratio  ilbrarum  Mueller- 
ianarum  in  Strato  granuloso  externo ,  in  quo  terminationem  membranae  limitanti  oppositam 
habent.  Koellikerus  eas  communionem  cum  tenuibus  filis  ,  a  cellulis  strati  granulosi 
externi  proficiscenlibus  —  indirecte  ergo  a  bacillis  et  conis  —  habere  iudicat.  Henr. 
Mueller us  etsi  nihil  certi  de  hac  communicatione  conürmare  polerat ,  admodum  tarnen 
verisimile  talem  esse  conslituendam  non  diflltetur  ;).  Quae  ego  hac  de  re  exploravi  haec 
sunt  :  transitum  ßbrarum  Muellcrianarnm  in  processus  cellularurn  strati  granulosi  externi, 
(juantun/  quidem  ad  bacilla  perüneant,  non  fieri.  Fibrae  Muellerianae,  ad  penicilli  —  ut 
Koellikerus  etil.  Muellerus  delineant  —  similitudinem  divisae  in  telam  coniunctivam 
transeunt,  quae  celhilas  strati  granulosi  externi  tamquam  retc  implicat,  prorsus  eodem  modo, 
quo  fuisse  in  strato  granuloso  interne  supra  cognovimus  (cf.  hg.  4).  Fibrae  huius  syte- 
matäs  reliculosi  cellulas  strati  granulosi  externi  tarn  arete  continent,  ut  in  divellendis 
duratis  retinis  singulae  tibrae  Muellerianae  e  connexu  possint  effindi,  quibus  crista  cellularurn 
strati  granulosi  externi  cum  bacillis  et  conis  adhaeret.  Res  tali  modo  compositae  Koel- 
likerum  commoverunt ,  ut  directam  coniunetionem  slatueret. 

Tcla   coniunetiva   strati  granulosi  externi  prope  bacilla  acriter  determinatur ,  non 


1)  I.  c.  ]).  42. 

2)  Zeitschrift  für  rat.  Medicin,  series  nova  Toni.  Y,  p.  245.    Ibidem  ser.  tertia  Toni.  II,  p.  83. 

3)  Confer  praeter  alia,  <|nae  scribit,  p.  75  1.  c:  „Was  die  Art  der  Verbindung  der  Radialfasern  mit  dm  äusse- 
ren Körnern  betrifft,  so  kam  mir  öfters  der  Zweifel,  ob  nicht  ähnliche  Bilder  an  erhärteten  Präparaten  dadurch  ent- 
stehen könnten,  dass  die  feinsten  Ausläufer  der  ersteren  sich  zwischen  die  letzteren  verlieren  ohne  eigentliche  Conti- 
nuität  und  für  viele  Fälle  ist  eine  völlige  Evidenz  nicht  zu  geben,  doch  ist  der  Anschein  an  unzähligen  Präparaten 
gewiss  für  eine  Continuität." 

enim  pergit  inter  bacilla  et  conos.  Hic  terminus  externus  telae  conhmctivae  retinae  tenuis 
est  tunica  —  in  sectione  transversa  ad  speciem  acris  lineae,  quae  in  zona  aequatoriali  seriei 
externae  cellularum  strati  granulosi  externi  sita  est  (fig.  4.  aa).  Hae  cellulae  sunt  immersae 
in  foraraina  huius  tunicae  tamquam  ova  in  lamina  ad  ova  servanda  perforata  (Eierbrett). 
Tunicam  ego  appello  membranam  limitantem  externam. 

Linea  acris  quae  in  sectionibus  transversis  Seriem  externam  cellularum  strati  gra- 
nulosi externi  coniungit  aeque  invenitur  in  hominibus  et  animalibus  atque  a  Koelli- 
kero  „ Begrenzungslinie  der  Stäbchenschicht"  est  nominata1).  Neque  tarnen  Koelli- 
kerus  neque  H.  Muellerus  recte  quidnam  illa  esset  intellexerunt ,  rati,  speciem  esse 
rei,  quasi  celullae  externi  strati  granulosi  per  processus  a  latere  factos  inier  se  essent 
anastomotice  coniunctae :  in  quam  sententiam  Blessigius2)  quoque  abiit.  Re  autem  vera 
habemus  tunicam  membranae  limitanti,  quae  proprie  vocatur,  seu  internae  comparabilem : 
quae  tunica  ab  altero  tantum  latere  (ab  externo)  nuda  est ,  ab  altero  cum  tela  retinae 
coniunctiva  coaluit,  ex  qua  ipsa  similique  ratione  oritur  qua  membrana  limitans  interna  in 
superficie  interna. 

Haec  tunica  qualem  in  se  habeat  utilitatem  apparet:  externae  enim  particulae  strati 
granulosi  externi  supremo  est  firmoque  fulcimento,  quod  eo  magis  videtur  necessarium,  quominus 
inter  elementa  strati  sequentis,  scilicet  bacilla  et  conos,  quidquam  telae  firrnioris  sit  quo  conti- 
neantur  3).  Quare  fit  ut  tarn  facile  tamque  celeriter  post  mortem,  imprimis  disiuncta  tunica 
chorioide,  e  situ  suo  moveantur.  E  praesentia  membranae  limitantis  externa  eius  quoque 
rei  caussam  intelligimus,  quam  ob  rem  adeo  difficile  sit  tamque  raro  contingat ,  ut  bacilla 
conique  integra  una  cum  cellulis  strati  granulosi  externi  separentur.  Contra  tela  coniun- 
ctiva cum  idoneis  solutionibus  sit  macerata ,  facilius  fieri  potest,  ut  partes  illae  inter  se 
cohaerentes  isolentur. 


1)  Gewebelehre  ed.  III,  p.  630. 

2)  De  retinae  textura  p.  11. 

3)  Qualis  sit  illa  peculiaris  substantia  spjeridoris  vitrei,  quam  inter  bacilla  oculi  equini  isolatam  exhibere  licuit 
II.  M  u  eil  er  o ,  equidem  dicere  non  possum.  Sine  dubio  cellulae  pigmento  impletae,  quae  sunt  in  latere  externo 
strati  bacilloruni  ,  non  minus  sunt  commodae  ad  continenda  hnius  ipsius  strati  elementa.  Maltis  in  animalibus 
(piscibus,  amphibiis,  avibus),  ut  nötura  est,  processus  haruni  cellularum  sunt,  qui  inter  bacilla  in  tränt  atqne  ,  ne  e  situ 
moveantur,  probibent.  Numne  in  maninialibus  et  in  homine  processus  harum  cellularum  pigmento  carentes  inter  bacilla 
permeant  ?  Feie  ego  crediderim.  Ceterum  obiter  velim  commemorare,  imprudenter  fecisse  eos  mihi  videri,  qui  cellulas, 
de  quibus  sermo  est,  pigmento  impletas  ad  Chorioidem  tunicam  referendas  arbitrentur :  imo,  mea  quidem  sententia,  ad 
re  tin  am  pertinent,  cuius  externum  Stratum  elficiunt.  Kam  quod  apud  pleraque  animalia  arctissimo  vinculo  cum  bacillis 
sunt  coniunctae  et  quod,  ex  praeceptis  physiologicis,  sine  pigmento  visum  laudabile  omnino  non  esse  certum  est,  satis 
sententiam  a  me  propositam  probalurum  esse  existimo. 

lam  ubi  telae  conjunctivae  iibrosae  seu  reticulosae  tanta  invenitur  copia,  cellularum 
quoque  seu  nucleorum  copia  quaedam  adsit  necesse  est,  sine  quibus  telam  coniunctivam 
constitui  non  posse  reeentium  virorum  doctorum  et  Virchovii  potissimum  quaestionibus 
demonstratum  est.  Cuius  generis  huc  usque  tan  tum  de  singularibus  cellulis  tunicae  fene- 
stratae  in  Strato  granuloso  interno  sitae  disputavimus  ,  et  ita  quidem,  ut  velut  transitum 
quendain  esse  statueremus  a  formis  cellularum  in  Acerina  cernua  ab  H.  Muellero  de- 
scriptarum  ad  systema  illud  tenuium  fibrarum  reti  simile,  in  quo  certis  intervallis  nuclei  earuni 
cellularum  siti  sunt,  quarum  substantia  cellularis  ipsa  (protoplasma  et  membrana)  in  fibras 
sese  commutavit,  id  quod  e.  g.  in  Raiae  clavatae  Esocisque  lucii  retina  invenitur. 

Quaerenti,  quae  aliae  sint  cellulae  aliive  nuclei  telae  retinae  conjunctivae,  prae  ceteris 
ii  nuclei  occurrant  oportet,  qui ,  ut  siti  in  tumoribus  fibrarum  Muellerianarum,  ab  Omni- 
bus qui  Studium  in  retinae  struclura  collocaverunt  descripti  sunt.  In  magna  fibrarum  M- 
parte,  eadem  plerumque  altitudine  qua  Stratum  granulosum  internum  situm  est,  intumescentiae 
reperiuntur,  quas  maximam  partem  e  nucleo  cum  nucleolo  constare  nobis  persuadetur ,  qui 
nucleus  librae  Muellerianae  insinuatus  sive  arcte  adiunctus  est.  Isti  nuclei  cum  pro- 
dierunt  ex  praeparatis,  quae  in  liquoribus  conservantibus  non  nimium  concentratis  iacuerunt, 
forma  sunt  ovata ,  acribus  lineamentis  circumscripti ,  pallidi  vero  si  eos  comparas  cum 
plerisque  aliis  granis  strati  granulosi  interni,  qui  splendore  quodam  excellunt.  Haec  corpora 
sie  formata  sine  dubio  non  cellulae  sunt  sed  nuclei  tantum.  Eorum  in  medio  fere  invenitur 
nucleolus  magna  lucis  refringendae  facultate.  Non  raro  quidem  speciem  habet,  quasi  nuclei 
isti  iaceant  in  ovalibus  fibrarum  Muellerianarum  tumoribus ,  pro  his  ipsis  factis.  Accu- 
ratius  tarnen  inquirenti  persuadetur,  persaepe  fibram  Muellerianam  a  latere  nuclei  defle- 
ctere  nucleumque  librae  agglutinatum  modo  esse.  Vinculi  loco,  quo  utrique  inter  se  coniun- 
guntur,  tenue  saepe  rete  telae  conjunctivae  fungitur,  exiens  a  libris  Muellerianis ,  idque 
ita,  ut  nucleus  ab  eo  circumneatur.  Tum  facile  fit  ,  aueta  maceratione  telae  conjunctivae, 
ut  nucleus  a  fibra  Muelleriana  separetur  ideoque  non  ita  raro  tales  librae  sine  tumore 
nucleato  conspiciantur.  Quae  est  conditio  inter  nucleos  fibrasque  Muellerianas  prorsus 
similis  esse  videtur  rationi,  quae  est  inter  nucleos  fibrasque  singularis  illius  strati  cellula- 
rum (de  quo  supra  locuti  sumus)  in  Strato  granuloso  interno  piscium.  Fibrae  e  proto- 
plasmate  cellulari  exortae  sunt,  hac  ipsa  substantia  partim  in  tenue  systema  reticulatum  partim 
in  iibras  validiores  radiatim  decurrentes  diffissa.  Quo  facto  nuclei  persistunt,  etsi  ipsius 
cellulae  nihil  sit  reliquum.  Vel  exigua  protoplasmatis  vestigia,  alioquin  in  tela  coniunetiva 
circum  nucleos  persistentia ,  velut  in  tendinibus ,  in  tela  coniunetiva  subcutanea,  quarum 
substantiam  intercellularem,  quae  vocatur,  cum  Schwannio,  Henleo,  Koellikero, 

Billrothio  aliis  contendendum  puto  e  fissa  substantia  cellulari  ipsa  evadere,  hic  deesse 
videntur. 

Quare  statuendum  sit,  fibras  Muellerianas  nonnullas  quidem  non  in  substantia  sua 
ipsa  eontinere  nucleos,  sed ,  sicut  in  aliis  partibus  telae  coniunctivae,  circumtexere  tantum 
nucleos,  ita  ut  nuclei  in  lacunis  telae  librosae  iaceant. 

Iam  quaeri  potest,  nuclei  fibris  Muellerianis  adiacentes  utrum  unici  sint  telae  coniun- 
ctivae retinae,  an  potius  in  tenui  tela  reticulata  omnium  retinae  stratorum  similes  inspersi  in- 
veniantur.  Neque  ego  dubito  quin  hoc  verum  sit.  Saepe,  imprimis  in  strato  granuloso  interno 
et  intergranuloso  inveni  nucleos,  qui  ovalibus  pallidisque  nucleis  fibrarum  Muellerianarum 
utique  similes  sunt,  neque  aflirmare  dubito,  et  hos  et  illos  pro  nucleis  telae  coniunctivae 
esse  habendos.  Tantas  autem  in  se  habet  difficultates ,  ne  Iii  nuclei  ab  cellulis  strati 
granulosi  externi  et  interni,  cum  fibris  nerveis  coniunctis,  accurate  recteque  distinguantur, 
ut,  nondum  certa  eius  rei  ratione  reperta,  de  utriusque  numero  nihil  confirmare  possim. 
Quamquam  id  quidem  pro  certo  constare  videtur,  externum  Stratum  granulosum  multo  minus 
nucleorum  ad  telam  coniunctivam  pertinentium  eontinere  quam  internnm.  Nam  externi 
cellulae,  quae  cum  bacillis  cohaerent,  pro  nerveis  sunt  habendae,  cum  contra  granulorum 
interni  strati  non  pauca  ad  telam  coniunctivam  pertineant. 

Atque  haec  sententia  —  id  quod  postremo  commemoratum  velim  —  optime  Concors 
est  iis,  quae  de  quibusdam  retinae  commutationibus  pathologicis  traduntur.  Virchovius 
primus  exposuit1)  cellulas  guttulis  adipis  impletas  ,  quas  ipse  pluresque  alii  in  dege- 
nerationibus  retinae  per  complura  eius  strata  observarunt,  ad  analogiam  processuum  simi- 
lium  in  cerebro,  oriri  non  ex  cellulis  nerveis  sed  ex  cellulis  telae  coniunctivae.  Rebus 
omnibus ,  quas  ipse  vidi ,  perpensis  rectam  hanc  esse  sententiam  indico.  Neque  enim  ulla 
ac  ne  minima  quidem  caussa  est,  cur  pathologicas  retinae  commutationes  aliter  decurrere 
dicamus  ,  ac  centralium  organorum  systematis  nervorum  ,  a  quorum  penitiori  struetura 
mimine  abhorret  retina.  Iam  supra  commemoravi,  substantiam  molecularem  cerebri  medul- 
aeque  spinalis ,  neurogliam  aVirchovio  nuneupatam 2),  ex  eodem  constare  tenui  syste- 
mate  reticulato  telae  coniunctivae,  ex  quo  substantia  molecularis  retinae :  id  quod  in  piseibus 
quidem  et  amphibiis  expertus  sum,  quorum  retis  lacunae,  quoniam  grandiores,  faciliores  sunt 
observatu.  Hoc  in  systemate  reticuloso  —  ut  in  torpedinis  lobo  electrico  cerebri,  cuius  in 
studio  accuratissime  sum  versatus  —  idem  iacent  nuclei  ovales,  pallidi,  nucleolis  aperte  instrueti, 


1)  Archiv  für  path.  Anatomie  vol.  X,  p.  177. 

2)  Gesammelte  Abhandlungen  p.  890. 

quos  in  retina  fibris  Muellerianis  adiacentes  descripsi.  Etsi  autem  summam  dedi  operam, 
iit,  in  integro  praecipue  cerebro  ,  cellulas  e  nucleis  efficerem,  tarnen  iternm  atque  iterum 
contendam,  nudos  esse  nucleos  in  iibrarurn  rete  insinuatos.  Qui  nuclei  equidem  non 
dubitaverim ,  quin,  collecto  circum  se  proloplasmate ,  certis  sub  conditionibus  patbologicis 
cellulae  fiant,  verum,  cum  normali  utantur  statu,  nisi  iniuria  eellulae  in  substantiam  inter- 
cellularem  insinuatae  nominari  non  posse  videntur. 

Cap.  HI.  De  fibris  nerveis  in  stratis  retinae  externis. 

Primo  capite  quales  sint  iibrarurn  nervearum  proprietates  in  interna  retinae  super- 
ficie  perquirentibus  nobis  persuasum  fu.it,  esse  illas,  exceptis  paucis  nonnullorum  animalium 
loeis ,  ubi  vagina  medullari  instructae  ideo  lumine  incidente  albo  colore  utuntur  (velut  in 
lepore  timido  et  cuniculo  nonnullisque  piscibus),  nudos  axis  cylindros,  idest  iibras  nerveas 
vagina  medullari  et  vagina  externa  (neurolemmate)  carentes.  Iam  cum  in  decursum  earum 
per  cetera  relinae  strata  inquirendum  sit.  primum  accedimus  ad  Stratum  cellularum  gangliosarum, 
extrorsum  excipiens  Stratum  iibrarurn  nervi  optici.  Quae  protulerunt  Koellikerus,  H. 
Muellerus,  Corti,  Remakins,  Bergmann us  alii ,  consensum,  qui  est  inter  has 
cellulas  et  cellulas  gangliosas  cerebri  e  medullae  spinalis,  evidenter  declaraverunt.  In  homine 
potissimum  mainmalibusque  grandioribus  istae  cellulae  pro  cellulis  gangliosis  multipolaribus 
facile  possunt  demonstrari.  Nucleus  earum  et  nucleolus  insigni  sunt  illa  magnitudine,  quam  in 
cellulis  gangliosis  maioribus  aliorum  locorum  invenire  solemus.  Quod  cum  processus 
earum  adhibitis  idoneis  solutionibus  easdem  prorsus  varicositates  illas  exhibeant,  quas  iil)rae 
strati  optici,  ne  minime  quidem  dubitatio  est,  quin  harum  fibrarum  transilus  sit  staluendus  in 
cellulas  gangliosas.    Idque  fecerunt  auctores,  quos  supra  nominavimus. 

Cellulae  gangliosae  ne  suis  sedibus  moveantur  prohibet  tela  coniunctiva  reticulosa, 
quae  a  iibris  Muellerianis  oritur.  Ubi  cellulae  in  praeparatis  duratis  arte  eripiuntur  lacunae 
äeriler  excisae  remanent,  quarum  coniinium  speciem  ferre  potest  vaginarum  cellularum 
gangliosarum  —  easque  a  se  re  vera  observatas  esse  Remakius1)  credidit,  quas  vaginas 
tarnen  cur  hic  statuamus  non  plus  causae  est  quam  in  cerebro  medullaque  spinali. 

Cellula  ut  efficiatur  multi  membranam  externam  adesse  oportere  censent.  Quare  retinae 


1)  Medicin.  Centraizeitung  1854  Nr.  1. 

quoque  cellulas  gangliosas,  pariter  ac  easdem  cellulas  substantiae  cinereae  cerebri  et  medullae 
spinalis,  membrana  praeditas  esse  aut  palam  contenderunt  aut  tacite  crediderunt.  Quoniam 
fuse  disputaviraus  supra,  fibrae  nerveae  retinae  membrana  essent  exstructae  necne,  non 
alienum  videtur  idem  facere  in  cellulis  gangliosis.  Quae  si  membranam  habent  quodammodo 
in  processus  quoque  ex  ipsis  cellulis  procedentes  traducatur  oportet,  ita  ut  illi,  certe  quidem 
in  vicinitate  eius  loci,  unde  ex  cellulis  gangliosis  prodeunt,  membrana  praediti  putandi 
sint.  Tum  autem  processus  cellularum  a  strati  optici  fibris  ea  re  differunt,  quod  mem- 
brana praediti  sint,  quam  fibrae  nerveae  retinae  omnino  non  habent.  Ego  ita  rem  sese  ha- 
bere negaverim.  Nam  sicut  in  fibris  nerveis  membrana  demonstrari  non  potest,  ita  ne  in 
processibus  quidem  cellularum  nervearum  cognoscitur.  Membrana  carentes,  ut  sunt  fibrae 
nerveae,  in  cellulam  sese  inserunt.  Cellulae  nerveae  si  nihilominus  membrana  essent  orna- 
tae  a  processibus  eam  dirumpi  oporteret.  Praeterquam  autem  quod,  si  haec  esset  proces- 
suum  ratio,  nihil  haberet  simile  tota  de  cellulis  doctrina,  re  vera  ne  minima  quidem  caussa 
ex  observatione  desumi  potest ,  quae  talem  sententiam  probatura  sit.  Cellulae  substantia 
cum  omnibus  suis  proprielatibus  in  processus  continuatur,  quibus  si  membrana  deest  ne  in 
cellula  quidem  adesse  potest.  Variis  reagentibus  identidem  nec  sine  industria  usus  hoc  habeo 
persuasum,  cellulas  gangliosas ,  de  quibus  hic  sermo  est,  membrana  carere.  Globuli  eae 
sunt  substantiae  tenuiter  granulatae  albuminosae,  acriter  quidem  circumscripti ,  extrorsum 
autem  sine  membrana  chemice  a  massa  interna  diversa.  Verisimile  est,  ut  differentiae  in 
consistentia  protoplasmatis  inter  partes  sint  centrales  nucleum  circumdantes  et  inter  partes 
periphericas,  ita  ut  substantia  corticalis  protoplasmatis  discerni  necesse  sit:  tarnen  huius  sub- 
stantiae corticalis  transitum  in  partem  magis  centralem  paullatim  fieri  statuendum  est, 
ideoque  prorsus  deesse,  quod  nomine  membranae,  a  protoplasmate  differentis,  appellari 
possit. 

Cellulas  gangliosas  nihil  aliud  esse  quam  tumores  cylindrorum  axis  nucleo  iti- 
structos  contendo. 

Cellulas  gangliosas  esse  quae  membrana  externa  careant,  sententia  est  non  ita  nova, 
cum  ßidderus  in  libro  praeclaro,  quem  inscripsit:  „Zur  Lehre  vom  Verhältniss  der  Ganglien- 
körper zu  den  Nervenfasern"  p.  22  primus  pronunciaverit  pronunciatumque  apte  probaverit : 
gangliorum  periphericorum  globulos,  in  vaginis  nucleatis  e  tela  coniunctiva  exstructis  posi- 
tos,  membrana  praeditos  non  esse.  Quod  iudicium  Volkmann us  in  supplemento  libri  Bid- 
deriani  confirmavit.  Nonnullis  deinde  annis  post  qui  adhuc  propius  ad  verum  accessit,  ut 
cellulas  gangliosas   pro  dilatatis  axis    cylindris   habendas   esse   statueret ,   R.  Wag- 

nerus1)  simul  docuit,  cellulas  grandes  in  lobo  electr.  cerebri  torpedinis  membrana  carere2). 
Attamen  Wagnerus  ipse  neque  has  neque  illas  pro  veris  cellulis  agnovit,  praeiudicio 
non  ita  raro  demotus,  quasi  membrana  externa,  si  de  cellula  sermo  est,  omnino  opus  esset. 
Quamquam  autem  quae  de  structura  cerebri  medullaeque  spinalis  Petromyzontis,  a  S  tannio 
iam  anno  1850  ex  iide  naturae  descripta,  exposita  sunt  argumenta  luculenter  illorum  prae- 
iudicium  refutarunt,  qui  cellulis  gangliosis  membrana  opus  nec  quidquam  commune  esse 
arbitrarentur  cum  cylindris  axis  dilatatis,  haec  sententia  tarnen  nullam  adepta  est  commu- 
nem  probationem.  Bidderus  quidem  et  Kupferus  eam,  quantum  ad  cellulas  gangliosas 
cerebri  medullaeque  spinalis  referenda  est,  secuti  sunt. 

Tum  autem  in  periphericis  quoque  bipolaribus  cellulis  gangliosis  ut  demonstretur, 
cellulam  non  esse  nisi  dilatationem  cylindri  axis,  cum  Leydigio  ego  nihil  tarn  idoneum 
esse  puto  quam  bipolares  cellulae  gangliosae  in  nervo  acustico  piscium.  Ut  libris  nervi  optici 
vaginam  externam  deesse  supra  demonstravimus,  ita  de  fibris  mollissimis  nervi  acustici  idem 
dicendum  est.  Medulla  igitur  in  praeparatis  ex  acido  chromico  factis  facillime  ita  friatur, 
ut  per  longissima  spatia  cylindri  axis  isolentur.  In  libris  nervi  acustici  tumores  inven- 
iuntur  similes  quidem  cellulis  nervosis  bipolaribus  gangliorum  spinalium,  diversi  tarnen  ab 
iis  ob  desideratam  vaginam  nucleis  instructam.  Talis  tumoris  in  libra  nervi  acustici  occur- 
rentis  cum  medulla  nervea  removeatur,  corpus  exhibetur  circumscriptum,  in  eontinuitate 
cum  cylindro  axis ,  re  vera  nihil  aliud  quam  tumor  cylindri  axis  nucleo  nucleoloque  ex- 
structus,  cellula  vera  gangliosa  (cf.  iig.  7).  Quodsi  cylindrum  axis  membranam  propriam 
habere  contendere  non  licet,  ne  in  gangliosa  quidem  cellula,  quam  tractamus,  ullo  modo 
membrana  esse  potest.  (Membrana  tum  modo  praedita  est  cellula  ,  cum  sit  circumdala 
vagina  nucleis  instructa ,  quae  Schwannianam  nervorum  tunicam  continuans ,  ipsa  fieri 
non  potest  ut  umquain  membranae  cellularis  loco  habeatur,  utpote  in  quam  copia  quae- 
dam  nucleorum  sit  insinuata  ,  satis  declaraniium ,  hanc  membranam  e  tela  coniunctiva 
ortam  esse.) 

Atque  Iiis  argumentis  sententiae  meae  supra  propositae,  cellulas  gangliosas  omnino 
non  praeditas  esse  membrana  cellulari  a  protoplasmate  chemice  differente,  rationem  me  reddere 
posse  arbitror.  Neque  tarnen  intitior,  posse  eas  vagina  medullari  aut  vagina  telae  coniun- 
ctivae  secundaria  (vagina  Schwanniana  seu  neurolemmate)  aut  utraque  simul  esse  circum- 


1)  Göttinger  gelehrte  Anzeigen  1850,  Nr.  56.    Neurolog.  Untersuchungen  [>.  83. 

2)  Mittheilungen  der  k.  Gesellsch.  d.  Wiss  zu  Göttingen  1851,  8.  Octob.  Neurolog.  Untersuchungen  p.  111. 

volutas.  Itaque  quattuor  cellularum  gangliosarum  genera  discerni  licet,  inter  quae  quidem, 
certe  inter  tria  posteriora,  occurrunt  quaedam  transitorii  ut  ita  dicam  generis: 

1)  cellulae  gangliosae  nudae,  quae  sunt  cerebri,  medullae  spinalis  retinaeque; 

2)  cellulae  neurolemmate  instructae,  quae  sunt  gangliorum  sympathici  vel  potius  omnium 
ganglioruni  periphericorum  cellulis  multipolaribus  instructorum ; 

3)  cellulae  vagina  praeditae  medulari  sine  neurolemmate,  quae  sunt  cellulae  quaedam 
bipolares  nervi  acustici x) : 

4)  cellulae  vagina  medullari  et  neurolemmate  ornatae,  quae  sunt  cellulae  bipolares  gang- 
liorum spinalium,  etsi  in  iis  vagina  medullaris  non  semper  totam  cellulam  includit. 

Pari  modo  nervearum  quoque  librarum  quattuor  genera  constitui  possunt ;  1)  axis  cylindri  nudi ; 
2)  axis  cylindri  cum  neurolemmate  seu  vagina  Schwanniana  (tales  sunt  librae  nervi  olfactorii 
et  nervi  sympathici  pro  parte) ;  3)  axis  cylindri  cum  vagina  medullari  neurolemmate  verum 
carentes  (tales  sunt  fibrae  substantiae  albae  cerebri  et  medullae  spinalis ,  nervi  optici  et 
acustici  pro  parte);  4)  axis  cylindri  cum  vagina  medullari  et  neurolemmate. 

Cellulae  gangliosae  retinae,  ad  quas  redeamus,  quantum  quidem  cognosci  possit  uni- 
versae  sunt  multipolares.  Unum  earum  aut  fortasse  complures  Processus  secundum  ea, 
quae  supra  disputavimus,  in  libras  nervi  optici  continuari  licet  opinari.  Duo  autem  prae- 
terea  processuum  genera  discerni  possunt.  Nonnulli,  ut  pro  certo  demonstravit  Corti2) 
ex  observationibus  in  retina  Elephantis  factis,  anastomosi  inserviunt  cum  finitimis  cellulis 
gangliosis.  Atque  hi  (ex  iis  quidem  quae  de  hac  re  habemus  pro  explorato)  dividi  non  viden- 
tur,  sed  loco  ponticulorum  ab  alia  decurrere  cellula  gangliosa  ad  aliam.  Alii  processus 
cellularum  gangliosarum  extrorsum  decurrunt  in  Stratum  moleculare  idque  permeant ,  con- 
iuncturi  sese  cum  cellulis  strati  granulosi  interni.  Talern  a  se  visam  esse  coniunctionem 
Henr.  Muellerus  Koelli  kerus  que  3)  nec  minus  Gerlachius4)  contendunt.  Quod 
exemplum  delineavit  Koellikerus  in  eo  processus  satis  crassus  neque  divisus  sursum 
penneat  substantiam  molecularem,  sui  coniungendi  causa  cum  grano  quodam  interne  Contra 
delineatio  quam  Gerlachius  dedit,  divisum  exhibet  processum  cellulae  gangliosae,  tenuis- 

1)  Addo  non  omnes  cellulas  bipolares  Omnium  animalium  ad  hoc  genus  esse  referendas;  nonnullae  enim  cellulae 
nervi  acustici  bipolares  vaginam  nucleis  instruetam  habent,  vclut  ego  in  Petromyzonte  reperi  ,  ac  Koellikerus 
Corti  secutüs,  a  bove  desuintam  delineavit. 

2)  Zeitschr.  f.  wissensch.  Zoologie  vol.  V,  p.  92,  Tab.  V. 

3)  Microscopische  Anatomie  vol.  II,  2,  p.  703. 

4)  Handbuch  der  Gewebelehre  ed.  II   p.  497. 

simo  lilo  grano  interno  adiunctum.  Henr.  Muellerus  post  tarnen  praeparatis  usus  non  esse 
videtur,  quae  omnem  dubilationem  de  hac  communicatione  depellerent,  certe  in  fusiore  com- 
mentatione  neque  delineamentum  proposuit  et  omnino  de  coniunctione,  admodum  quidem 
verisimili ,  caute  loquitur :  „Doch  glaube  ich  nun  behaupten  zu  dürfen,  dass  die  Nerven- 
zellen durch  ihre  nach  aussen  gerichteten  Fortsätze  mit  den  inneren  Körnern  zusammen- 
hängen Prorsus  ea  rei  conditio,  quam  Gerlachius  observavit,  scilicet  ut  processus 
demum  multifariam  divisi  in  granum  strati  granulosi  interni  se  immergant,  saepius  evenire  vi- 
detur, processibus  —  hoc  enim  H.  Muellerus  conlendit  egoque  probare  possum  —  ad 
Stratum  moleeulare  vergentibus ,  in  tenuissimas  fibras  sese  dissolventibus  et  ita  demum  Stra- 
tum proximum  assequentibus. 

Quod  ad  elementa  substantiae  molecularis  retinae  pertinet  iam  supra  hanc  meam  sen- 
tentiam  explicavi,  ut  constare  eam  e  reticulo  tenuissimo  telae  conjunctivae,  tenuissimis  et 
paene  immensurabilibus  iilis  nerveis  exornato,  dicerem,  in  ea  autem  adesse  substan- 
liam  re  vera  molecularem  negarem.  Ubi  numerus  cellularum  gangliosarum  exiguus  est  ne 
lila  quidem  nervea  strati  molecularis  admodum  sunt  numerosa.  Contra  in  macula  lutea  re- 
tinae hominis  —  quod  II.  Muellerus  iam  demonslravit  —  tenues  varicosae  librae  ner- 
veae  fere  solae  componere  Stratum  molecuiare  videntur ,  id  quod  prius  Pacini  Rema- 
kiusque  in  Universum  moleculari  substantiae  retinae  statuendum  existimaverunt.  Crassiora 
lila  nervea,  quäle  Koellikerus  1.  c.  p.  703,  Hg.  412  delineavit  ad  granum  internum  perti- 
nens ,  in  strato  moleculari  cum  numquam  viderim ,  si  qui  alii  ea  sibi  occurrisse  proiitean- 
tur,  cum  tibris  Muellerianis  ab  iis  esse  permutata  contenderim. 

Quaestio  est  gravissima,  quantus  sit  numerus  quaeque  proprietates  lilorum  nerveorum 
strati  granulosi  interni.  Demonstrare  autem  hoc  loco  lila  aperte  varicosa ,  ut  sunt  iibrae 
nerveae,  in  rebus  perdiflicilibus  est  numerandum.  Iam  supra  commemoratum  est,  in  strato 
granuloso  interno  duo  genera  corpusculorum  cellulae  similium  inveniri :  nucleos  substantiae 
telae  coniunctivae,  hic  quoque  omnia  complectentis ,  qui  partim  ad  übras  Muellerianas  per- 
tinent,  partim  in  telam  coniunctivam  retieulosam  inspersi  sunt;  et  parvas  cellulas,  quas 
nerveas  esse  verisimillimum.  Earum  nonnullas  aliquoties  vidi  coniunctas  cum  tenuibus 
lilis  aperte  varicosis  sed  paene  immensurabilibus.  ?tec  dubito  contendere,  alia  ac  talia  lila 
nervea,  tarn  eminenti  tenuitate.  in  strato  granuloso  interno  non  extare.  Eadem  conditio 
est  strati  intergranulosi,  cuius  validiores  fibrae  radiales  quin  ad  telam  coniunctivam  pertineant 
dubitari  nullo  modo  polest. 


1)  Zeitsclir.  f.  wiss.  Zoologie  vol.  VIII.  p.  60. 

Postremo  quum  quaeritur  utrum  Stratum  granulosum  externura  coniunctum  sit  cum 
fibris  nerveis,  coniunctionem  talem  negari  posse  diffiteor.  Tenuissima  füa  varicositatibus 
instructa  cum  H.  Muellerus  e  granulis  bacillorum  egressa  vidit,  tum  ego  ipse  observationi- 
bus  in  compluribus  animalibus  confirmare  possum.  Bacilla  igitur  nervosa  et  nihil  aliud  esse 
nisi  terminationes  fibrarum  nervi  optici  vel  argumentis  anatomicis  prorsus  mihi  est  persua- 
sum.  Aliter  quidem  res  comparata  esse  videtur  in  conis  inter  bacilla  inspersis.  Verum 
de  his  quid  exploraverim  tradere  in  alium  locum  reservaturus  sum. 


Tabulae  explicatio. 


Fig.  1.  Partes  fibrarum  nervearum  vagina  medullari  instructarum  e  nervo  acustico  Esocis 
lucii  et  Acerinae  cernuae  desumtarura.  Cylindri  axis  dcnudati  sunt  et  varico- 
sitates  praebent ,  quae  influentia  solutionis  acidi  chromici  (7e  gr.  in  uncia  una 
aquae)  exortae  sunt.  Magnit.  350es  aucta. 

Fig.  2.  Fibrae  e  Strato  nervi  optici  retinae  hominis  varicosae  e  solutione  acidi  chromici 
1/ö  gr.  in  uncia  aquae.  Magn.  350es  aucta. 

Fig.  3.  Fibrae  Muellerianae  retinae  ovis  magnitudine  ope  microscopii  Amiciani  800es 
aucta;  yyy  fibrillae  penicilli  in  modum  e  fibris  Muellerianis  exortae  in  Strato 
granuloso  externo;  xx  membrana  limitans  interna;  a  foramen  in  membrana  limi- 
tante;  bb  reticulum  tenuissimum  membranae  fenestratae  simile  in  Strato  nervi 
optici  situm ;  cc  reticulum  in  strato  sie  dicto  moleculari ;  ddd  nuclei  ad  fibras 
Muellerianas  pertinentes  ;  ee  lacunae  in  quibus  nuclei  vel  cellulae  strati  gra- 
nulosi  interni  situm  habuerunt. 

Fi<r.  4.  Pars  externa  sectionis  transversae  retinae  Ranae  esculentae ;  aa  membrana  limi- 
tans  externa;  bb  Stratum  intergranulosum ;  cc  fibrae  Muellerianae;  d  bacillus ; 
e  conus ;  ff  lacunae  retis  telae  caniunetivae  in  strato  granuloso  externo.  Magn. 
800es  aucta. 

Fig.  5.  Pars  sectionis  transversae  retinae  Raiae  clavalae,  a  Stratum  bacillosum  ;  b  mem- 
brana limitans  externa;  c  Stratum  granulosum  externum ;  d  Stratum  intergranulo- 
sum; e'  et  e"  fibrae  Muellerianae;  /"Stratum  intergranulosum  e  magnis  cellulis 
tunicae  fenestratae  in  modum  coniunetis  compositum;  gg  Stratum  moleculare; 
h  cellula  nervea.    Magn.  GOOes  aucta. 

Fig.  6.  Pars  membranae  fenestratae  strati  intergranulosi  interni  e  retina  Raiae  clavatae 
(cf.  fig.  5  /');  aa  nuclei.  Cellularum  substantia  propria  in  fibras  est  diffissa  et 
in  rete  tenuissimum  commutata.    Magn.  500es  aucta. 

Fig.  7.  Cellulae  nerveae  in  continuitate  cum  axis  cylindris  e  fibris  nervi  acustici  Esocis 
lucii ;  a  et  c  cellulae  denudatae ;  b  cellula  vagina  medullari  inclusa. 

